༄༅། །ལེགས་པར་བཤད་པ་ཉོན་མོངས་
གདུང་སེལ་བཞུགས་སོ། །
གང་གི་ཡེ་ཤེས་མེ་ལྕེ་བསྐྱོད་པ་ཡིས། །ཉོན་མོངས་སྦྲུལ་དུག་ཀུན་ནས་འཇུག་པའི་
གནས། །གཏི་མུག་འཐིབས་པོའི་ཚང་ཚིང་བསྲེགས་པ་ལས། །བསྙེམས་བྲལ་མཆོག་གི་
གོ་འཕང་ལ་གནས་པའི། །བླ་མ་དེ་ལ་སྙིང་ནས་གུས་ཕྱག་འཚལ། །རྒྱལ་སྲས་ཞི་བ་ལྷ་
སེམས་དཔའ་ཆེན་པོ་དེའི་ཞལ་ནས། འདི་ལྟར་སྐྱེ་བོ་ཐ་མལ་པ་མི་ཕལ་པ་དག་ཀྱང་ཅུང་ཟད་
ཚེ་འདིའི་གནོད་པ་བྱེད་པའི་དགྲ་ཚེ་སྔ་མ་
མ་ལའམ་ཡང་ན་རང་གིས་དགྲ་ལ་གནོད་པ་བྱས་པས་བདག་གིས་ཉེས་
པར་བྱས་པས་བཅོམ་ཞིང་རང་ཉིད་འཆི་བ་རྣམས་ལ་བརྡེག་པའི་ཆེད་དུ་ཚོར་བ་དྲག་ཏུ་
བརྡེག་པ་དགྲ་ལ་ཕར་རྒོལ་ཞིང་མྱོང་ཡང་གཡུལ་དུ་འཇུག་ན། བདག་ལ་དགྲ་བོ་ཉོན་མོངས་
པ་ཡུན་དུས་ཤིན་ཏུ་རིང་པོར་མི་འདོད་བཞིན་དུ། སྡུག་བསྔལ་བས། གནོད་པས་བྱེད་པ། དཀའ་བས་
བསྒྲུབས་པའི་དགེ་བའི་ནོར་བག་ཙམ་པའི་ཚེ་འདི་ལ་རྐུན་པོ་ཚེ་ཕྱི་མ་ལ་ཡང་ཉོན་མོངས་པ་དེ་དམྱལ་
བ་ཉིད་ཀྱི་བསད་སར་བསད་བྱའི་གཤེད་མར་གྱུར་པ། སྲིད་པའི་བཙོན་རའི་བསྲུང་མ།
འཇིགས་སུ་རུང་བའི་འཁོར་བ་ལ་ངེས་པར་འབྱུང་བའི་ལམ་གྱི་ཕྱོགས་མ་རུངས་པར་བྱེད་པ། དགྲ་དེ་
དང་མཐུན་པར་བྱས་ན་མི་གནོད་སྙམ་ན་རྗེས་ སུ་མཐུན་པ་ཕན་འདོགས་པ་འདྲ་ཡང་ གནོད་པ་དྲག་པོ་
བྱེད་པ་གནོད་པ་མ་བྱས་པར་དགྲར་གྱུར་པ་ཐོག་མ་མེད་པའི་བསྐལ་པ་ནས་དམ་དུ་འབྲེལ་
བའི་ཤ་འཁོན་ཅན་ཉོན་མོངས་པའི་དགྲ་རྣམས་ལ་གཞོམ་པར་སྤྲོ་བའམ་སྡུག་བསྔལ་ལ་
ཇི་མི་སྙམ་པར་ལྟ་ཅིའི་ཕྱིར་མི་བྱ་སྟེ་བྱེད་དགོས། གང་ཟག་གང་གིས་བྱ་སྙམ་ན། སྡུག་བསྔལ་བཟོད་
པར་གོ་ཇི་ལྟར་མི་འགྱུར་ཏེ་བཟོད་པར་རིགས་ཏེ། བྱེ་བྲག་ཏུ་ས་གསུམ་ལས་རྣམ་པ
་
.382-

ལེགས་པར་བཤད་པ་ཉོན་མོངས་གདང་སེལ། ༼ཨཾ༽
རྒྱལ་བར་འདོད་པའི་ཕྱིར་ཆས་པས། གང་གི་ཆེད་དུ་སྙམ་ན་བདུད་ཀྱི་རི་ཁྲོད་པའི་བདག་པོས་
ཟིན་པའི་འགྲོ་བ་སེམས་ཅན་དམན་པ་བཙོན་ར་ལས་ཐར་བར་བྱ་བའི་ཕྱིར་གཡུལ་ངོར་
འཇུག་པ་ན་བྱའོ། །དེ་ལ་སྡུག་བསྔལ་ཆུང་ངུ་ནས་གོམས་པར་བྱ་བ་སྔོན་དུ་བཏང་ན་དཀའ་བ་དང་ཤིན་ཏུ་དཀའ་བ་ལ་
(༢ན)ཡང་
)ཡང་གོམས་པ་འགྲུབ་སྟེ། དཔེར་ན་གོམས་པའི་དབང་གིས་སེམས་ཅན་ཐམས་ཅད་སྡུག་བསྔལ་ལ་བདེ་བར་འདུ་ཤེས་པ་
དེ་བཞིན་དུ་སྡུག་བསྔལ་འབྱུང་བ་ཐམས་ཅད་ལ། བདེ་བར་འདུ་ཤེས་པ་ཉེ་བར་གཞག་པ་གོམས་པས་བདེ་བའི་འདུ་ཤེས་ཉེ་
བར་གནས་སོ། །དེ་ལྟར་ན་རྒྱུ་མཐུན་པའི་འབྲས་བུ་ཆོས་ཐམས་ཅད་བདེ་བར་འགྲོ་བའི་ཏིང་ངེ་འཛིན་ཐོབ་བོ་ཞེས་སོ། །གཡུལ་
ངོར་ཞུགས་པ་ནི་ཁྱད་པར་དུ་ཡང་འགྱུར་བ་ཁོ་ནའོ། །ཞེས་གསུངས་པ་ལྟར་དཀའ་བ་
བརྒྱ་ཕྲག་དུ་མ་མྱོང་དགོས་པ་བྱུང་ཡང་དགྲ་བོ་ཉོན་མོངས་པ་འདི་དང་གཡུལ་ཞིག་རང་
སྤྲོད་དགོས། འོ་ན་ཉོན་མོངས་པ་ལ་དེ་ཙམ་དུ་དགྲར་ལྟ་དགོས་སམ་སྙམ་ན། དེ་ཅིས་
ཀྱང་དགོས་ཏེ། མདོ་སྡེ་རྒྱན་ལས། ཉོན་མོངས་རྣམས་ཀྱིས་བདག་འཇོམས་སེམས་ཅན་
འཇོམས་ཤིང་ཚུལ་ཁྲིམས་འཇོམས། །ཉམས་བཅས་རྙེད་པས་དམན་ཞིག་བསྲུང་དང་དེ་
བཞིན་སྟོན་པས་སྨད། །རྩོད་པ་མི་སྙན་དེ་ནི་གཞན་དུ་མི་ཁོམ་གནས་སུ་སྐྱེ། །ཐོབ་དང་
མ་ཐོབ་ཉམས་པས་ཡིད་ལ་སྡུག་བསྔལ་ཆེན་པོ་ཐོབ། །བྱ་བ་དང་། སྤྱོད་འཇུག་ལས། ཞེ་
སྡང་སྲེད་སོགས་དགྲ་རྣམས་ནི། །རྐང་ལག་ལ་སོགས་ཡོད་མིན་ལ། །དཔའ་མཛངས་
མིན་ཡང་ཅི་ཞིག་ལྟར། །དེ་དག་གིས་བདག་བྲན་བཞིན་བྱས། །བདག་གི་སེམས་ལ་
གནས་བཞིན་དུ། །དགའ་མགུར་བདག་ལ་གནོད་བྱེད་པ། །དེ་ལའང་མི་ཁྲོ་བཟོད་པ་
ནི། །གནས་མིན་བཟོད་པ་སྨད་པའི་གནས། །གལ་ཏེ་ལྷ་དང་ལྷ་མིན་རྣམས། །ཐམས་
ཅད་བདག་ལ་དགྲར་ལགས་ཀྱང༌། །དེ་དག་གིས་ཀྱང་མནར་མེད་པའི། །མེ་ནང་འཁྲིད་
ཅིང་འཇུག་མི་ནུས། །ཉོན་མོངས་སྟོབས་ཅན་དགྲ་འདིས་ནི། །གང་དང་ཕྲད་ན་རི་རབ་
ཀྱང་། །ཐལ་བ་ཡང་ནི་མི་ལུས་པ། །དེར་བདག་སྐད་ཅིག་གཅིག་ལ་འདོར། །བདག་པོ་
ཉོན་མོངས་དགྲ་བོ་གང༌། །དུས་རིང་ཐོག་མཐའ་མེད་པ་ལྟར། །དགྲ་གཞན་ཀུན་ཀྱང་དེ་
:
- 383 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༢༽
:
་རར་
ལྟ་བུར། །ཡུན་རིང་ཐུབ་པ་མ་ཡིན་ནོ། །མཐུན་པར་རིམ་གྲོ་བསྟེན་བྱས་ན། །ཐམས་ཅད་
ཕན་དང་བདེ་བྱེད་ན། །ཉོན་མོངས་(༢བ)རྣམས་ནི་བསྟེན་བྱས་ན། །ཕྱིར་ཞིང་སྡུག་
བསྔལ་གནོད་པ་བྱེད། །ཅེས་སོགས་གསུངས་པ་ལྟར་ངེད་རང་ལ་གཏམ་མི་སྙན་པ་ཅུང་
ཟད་ཅིག་གི་སྡུག་བསྔལ་མྱོང་བ་ནས་མགོ་དང་རྐང་ལག་གཅོད་པའི་སྡུག་བསྔལ་མྱོང་བ་
ཚུན་ཉོན་མོངས་པ་འདིས་བྱས་པ་མིན་པ་གཞན་སུས་ཀྱང་མ་ལན། ཉོན་མོངས་པ་འདི་
མེད་ན་ལྷ་ཞི་ཀླུ་ཞི་ཀུན་བདེ་ར་བ་གང་ཡིན། དེས་ན་ཉོན་མོངས་པ་འདི་ཅི་ཐུལ་ཞིག་
བྱེད་དགོས། ཉོན་མོངས་པ་ཡང་དུག་གསུམ་ང་རྒྱལ་ཐེ་ཚོམ་ལྟ་བ་སྟེ་དྲུག་པོ་འདི་ཉོན་
མོངས་པ་ཐམས་ཅད་ཀྱི་རྩ་བ་ཡིན་པས་འདི་རྣམས་ཀྱི་གཉེན་པོ་བསྟེན་པ་གནད་ ་དུ་ཆེ་
བ་ཡིན། དུག་གསུམ་གྱི་གཉེན་པོ་ཇི་ལྟར་སྐྱེད་པའི་ཚུལ་གཞན་དུ་བཤད་པ་ལས་ཤེས་
པར་བྱ། འདིར་ང་རྒྱལ་གྱི་གཉེན་པོ་བསྟེན་ཚུལ་ཅུང་ཟད་འཆད་པ་ཡིན་ཏེ། དེ་ལ་ང་
རྒྱལ་དེ་གང་ལ་ཟེར། དེས་ཉེས་པ་ཇི་ཙམ་ཞིག་སྐྱེད་སྙམ་ན། ང་རྒྱལ་དེ་འཇིག་ལྟ་ལ་
བརྟེན་ནས་སེམས་ཁེངས་པ་ཞིག་ལ་ཟེར་བ་ཡིན། དེ་ཡང་ཕྱེ་ན་བདུན་ཙམ་ཡོད་དེ།
རྒྱལ། ཆེ་བའི་ང་རྒྱལ། ང་རྒྱལ་ལས་ཀྱང་ང་རྒྱལ། ངའོ་སྙམ་པའི་ང་རྒྱལ། མངོན་པའི་ང་
རྒྱལ། ལོག་པའི་ང་རྒྱལ། ཅུང་ཟད་དམན་པའི་ང་རྒྱལ་ལོ། །དེ་ཡང་རིན་ཆེན་འཕྲེང་བ་
ལས། དེ་ལ་མངོན་པར་རློམ་བྱེད་བདག །དམན་པས་དམན་ཞིང་མཉམ་དང་མཉམ། །
དམན་པ་བས་ནི་ལྷག་པའམ་མཉམ། །མཉམ་པའི་ང་རྒྱལ་ཞེས་བྱའོ། །དམན་གང་
བདག་ཉིད་ཁྱད་འཕགས་དང་། ཁྱད་པར་འཕགས་པར་རློམ་པ་གང༌། །ཤིན་ཏུ་མཐོ་
བས་མཐོ་སྙམ་པ། །ང་རྒྱལ་ལས་ཀྱང་ང་རྒྱལ་ཏེ། །འབྲས་ཀྱི་སྟེང་དུ་ཕོལ་མིག་དག །
བྱུང་བ་བཞིན་དུ་ཐུ་བ་ཡིན། །ཉེ་བར་ལེན་པ་ཞེས་བྱ་བ། །ལྔ་པོ་སྟོང་པ་དེ་དག་ལ། །
རྨོངས་པས་ང་སྙམ་འཛིན་པ་གང༌། །དེ་ནི་ངའོ་སྙམ་པར་བཤད། །འབྲས་མ་ཐོབ་པར་
ཐོབ་སྙམ་ན། །གང་ཡིན་མངོན་པའི་ང་རྒྱལ་ཏེ། །སྡིག་ལས་བྱེད་ལ་བསྟོད་པ་ནི། །
་
ང་
-384-

ལེགས་པར་བཤད་པ་ཉོན་མོངས་གདུང་སེལ། ༼ༀ༽
མཁས་པས་ལོག་པའི་ང་རྒྱལ་རྟོགས། །བདག་དགོས་མེད་པ་ཉིད་དོ་ཞེས། །བདག་ཉིད་
སྨོད་པ་གང་ཡིན་དེ། །དམན་པའི་ང་རྒྱལ་ཞེས་བྱ་སྟེ། །དེ་དག་མདོར་བསྡུས་བཤད་པ་
ཡིན། །ཞེས་པ་ལྟར། རིགས་དང་ནོར་དང་ཐོས་བསམ་སྒོམ་གསུམ་དང་ལུས་(༣ན)རྩལ་
ལ་སོགས་པའི་ཡོན་ཏན་གང་ཡང་རུང་བ་ཞིག་གཞིར་བྱས་ནས། རང་ལས་དམའ་བ་ལ་
འདི་ལས་ཀྱང་ང་དམན་ནམ་སྙམ་པའམ། འདི་དང་ང་མཉམ་སྙམ་པའམ། འདི་ལས་ང་
ལྷག་སྙམ་པའམ། རང་དང་མཉམ་པ་ལ་འདི་དང་མཉམ་པར་འདུག་སྙམ་ནས་ཁེངས་པ་
དེ་ལ་ང་རྒྱལ་ལས་ཀྱང་ང་རྒྱལ་ཟེར། ཡང་སེམས་ཅན་ཕལ་ཆེར་ལ་རང་ཆས་སུ་ཡོད་པ་
ཕུང་པོ་བདག་གི་བ་དང་བྲལ་བ་འདི་ལ་བདག་དང་བདག་གི་བར་མངོན་པར་ཞེན་ནས།
ཨ་ཕོ་ང་རང་ཡིན་སྙམ་པ་རེ་ཡོད་པའི་འདི་ལ་ངའོ་སྙམ་པའི་ང་རྒྱལ་ཟེར། ཏིང་ངེ་འཛིན་
ལྟ་བུའི་གོང་མའི་ཡོན་ཏན་མེད་བཞིན་དུ་ཡོད་པར་རློམ་པ་དང་། འཕགས་པ་མིན་ཡང་
འཕགས་པ་རློམ་པ་སོགས་ལའང་མངོན་པའི་ང་རྒྱལ། གཡུལ་དུ་མི་བསད་པ་ལྟ་བུའི་
སྡིག་པའི་ལས་ལ་ཡོན་ཏན་དུ་རློམ་པ་དང་། རབ་བྱུང་ཡིན་ན་དགོངས་ལྟོ་ལྟ་བུ་ཟོས་ནས་
ངས་འདི་ལ་བརྟེན་ནས་ཚོགས་ཆེན་པོ་སོགས་པ་ཡོད་པ་ཡིན། ཉན་ཐོས་རྣམས་དང་ང་
མི་འདྲ་བ་ཟེར་སོགས་སྡིག་ལྟུང་ལ་བསྟོད་པའམ་གོང་མའི་ཡོན་ཏན་མིན་པའི་དད་པ་
དང་། ཤེས་རབ་སོགས་དང་ལུས་རྩལ་སོགས་མེད་བཞིན་དུ་ཡོད་པར་རློམ་པ་སོགས་དེ་
ལ་ལོག་པའི་ང་རྒྱལ་ཟེར། རང་ལས་ཡོན་ཏན་ཆེས་ལྷག་པ་མཐོང་བ་བདག་འདྲ་སྙམ་
ཞུམ་པའམ། འདི་ལས་ང་ཅུང་ཟད་ཅིག་གིས་ཞན་པར་འདུག་སྙམ་ནས་སེམས་ཁེངས་པ་
དེ་ལ་ཅུང་ཟད་དམན་སྙམ་པའི་ང་རྒྱལ་ཟེར་རོ། །རིན་ཆེན་ཕྲེང་བ་དང་མངོན་པ་ནས་
གསུངས་པ་རྣམས་བསྡུས་ཏེ་བཤད་པ་ཡིན། ལར་ང་རྒྱལ་འདིས་རང་རེ་ཕུང་དུ་བཅུག །
བརླག་ཏུ་བཅུག །སྐྱེ་བོ་རྣམས་ད་ལྟ་འཐབ་རྩོད་རང་གིས་དུས་འདའ་བ་འདི་ཡང་ང་རྒྱལ་
རང་གིས་ལན། ཆོས་པ་རྣམས་རྙེད་པ་དང་གྲལ་སོགས་ལ་རྩོད་ཅིང་ཆོས་གཏོང་དགོས་
- 385 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༢༽
པ་ཡང་ང་རྒྱལ་གྱིས་ལན། ང་འདྲ་མི་གྲལ་ལ་སྒྲིག་(༣བ)རྒྱུ་རང་མིན་སྙམ་པའི་ང་རྒྱལ་
བསྟུངས་པ་ཞིག་ཡིན་ན་དེ་རྣམས་ཡེ་མི་ཡོང་བ་ཁག་ཁུག །ཏ་ཐཱ་ག་ཏ་བདུན་གྱི་སྨོན་
ལམ་གྱི་མདོར། འཇམ་དཔལ་གཞན་ཡང་སེམས་ཅན་གང་དག་བདག་གི་བསྔགས་པ་
བརྗོད་ཅིང་ཕྲག་དོག་གིས་གཞན་དག་མི་སྙན་པ་བརྗོད་པ་ཡོད་དེ། བདག་ལ་བསྟོད་ཅིང་
གཞན་ལ་སྨོད་པའི་སེམས་ཅན་དེ་དག་ངན་སོང་གསུམ་པོ་དག་ཏུ་ལོ་སྟོང་ཕྲག་མང་པོ་
སྡུག་བསྔལ་མྱོང་བར་འགྱུར་རོ། །དེ་དག་ལོ་སྟོང་ཕྲག་དུ་མ་འདས་ནས་དེ་ནས་ཤི་འཕོས་
ནས་བ་ལང་དང་རྟ་དང་། རྔ་མོ་དང་བོང་བུ་ལ་སོགས་པ་དུད་འགྲོའི་སྐྱེ་གནས་རྣམས་སུ་
སྐྱེ་བར་འགྱུར། ལྕུག་ལྕག་དང་དབྱིག་ལྕག་རྣམས་ཀྱིས་བརྡེག་པར་འགྱུར། བཀྲེས་པ་
དང་སྐོམ་པས་ལུས་ཉོན་མོངས་པ་དང༌། ཁལ་ཆེན་པོ་བཀལ་ཏེ་ལམ་དུ་འགྲོ་བར་འགྱུར་
རོ། །གལ་ཏེ་རྒྱ་ལ་མིའི་རྙེད་པ་རྙེད་ན་ཡང་རྟག་ཏུ་རིགས་དམའ་བ་རྣམས་ཀྱི་ནང་དུ་སྐྱེ་
བར་འགྱུར། བྲན་དུ་འགྱུར་ཞིང་གཞན་གྱི་དབང་དུ་འགྱུར་རོ། །ཞེས་གསུངས་ཤིང་།
འོད་སྲུང་གི་ལེའུར་ཡང་། བདག་གི་སྐྱོན་ནི་འཆབ་བྱེད་དང་། །ཕ་རོལ་ཉེས་པ་རྟོག་བྱེད་
པ། །འདི་གཉིས་དུག་གི་རྨ་དང་འདྲ། །རྟོགས་པ་རྣམས་ཀྱིས་རྨ་འདི་སྤང༌། །ཞེས་
གསུངས་པ་ལྟར་མདོ་བསྟན་བཅོས་རྣམས་ནས་བདག་བསྟོད་གཞན་སྨོད་འདི་ལས་སྡིག་
ཆེ་བ་མེད་པ་འདྲ་བ་ཞིག་གསུངས་ཏེ། དེ་གཉིས་ཀྱི་རྩ་བ་ཡང་ང་རྒྱལ་ཁོ་ན་ཡིན། ཅི་སྟེ་
ན། འཇིག་རྟེན་ཁ་དཔེ་ལྟར། རྒད་པོ་མི་དཔའ་བ་དང་། རྒན་མོ་མི་མཛངས་པ་མི་ཡོང་
བས། བྱ་བ་ལེགས་པ་ཐམས་ཅད་ངེད་རང་གིས་བྱས། ཉེས་པ་ཐམས་ཅད་གཞན་གྱིས་
བྱས་པ་འདྲ་རེ་རང་གླེང་བར་གདའ། ཆོས་པ་ཞིག་ཡིན་ན་ཡང་། ངས་ཐོས་པས། ངས་གོ་
བས། ངས་བཤད་པས། ཆེ་གེ་མོ་དེས་མི་ཤེས་པར་འདུག །མི་ཡོང་བར་འདུག་རང་ཟེར་
གྱིན། རང་གི་སྣབས་ལུག་པ་ལ་ཡང་ཡོན་ཏན་རེ་བརྗོད། །མི་ལ་དབུའི་གཙུག་ཏོར་རྡོལ་
སྣང་ཡང་ཁོའི་དེ་འདྲ་ཅི་ཡོང་བ་ཟེར་ནས་སྐྱོན་རེ་བརྗོད་པར་འདུག །ངེད་རང་གི་བསམ་
- 386-

ལེགས་པར་བཤད་པ་ཉོན་མོངས་གདུང་སེལ། ༼ཨཾ༽
པ་ལ་རང་གི་ཡོན་ཏན་བརྗོད། མིའི་སྐྱོན་བརྗོད་པ་བྱས་ན་ངེད་རང་ལས་ལྷག་པ་མེད་
པར་གོ་ཡོང་། དེ་ནས་རང་ལ་རྙེད་བཀུར་ཡོང་སྙམ་པར་(༤ན)འདུག་སྟེ། ངེད་རང་གི་བློ་
ཕྱིན་ཅི་ལོག་པ་འདི་ལས་ལོད་པ་རང་མེད། ཙིཎྜཱན་རྙེད་བཀུར་འདོད་པ་ཞིག་ལ་རྙེད་
བཀུར་ཡོང་བ་མིན། གཏན་ནས་མི་དགོས་ཟེར་བ་ཞིག་ལ་ཅི་འདོད་ཡོང་བ་ཡིན། དེ་ཏ་
ལོས་ཡིན་སྙམ་ན། འོ་ན་རང་ཡང་དེ་ཙུག་བྱེད་པ་ཡིན་མོད། ངེད་རང་གི་ཁ་འདི་ནས་མི་
ཡོང་བྱ་བ་ནི་གཅིག་མི་འདུག་དེ་སྐད་མི་ཐོན་པ་ཅི་ཙུག་སོང་བ་ཆད་པ་གཅོད་མཁན་མེད།
ལར་འདོད་རང་འདོད་ན་ང་འདྲས་ཅི་ཡོང་། མི་འདི་རྣམས་ཐམས་ཅད་བསྟོད་འོས་ཡིན།
བཀུར་འོས་ཡིན་གྱིས་ལ། རང་གི་སྐྱོན་རང་བརྗོད། གཞན་གྱི་ཡོན་ཏན་རང་བརྗོད་ཐོང་
དང་། མི་དེ་ལྷ་འདྲེ་མི་གསུམ་གྱིས་འོ་བརྒྱལ་མི་འཇུག་པ་ཡི་གེ་བཙུད་པས་ཆོག །སངས་
རྒྱས་སྒྲུབ་པ་ལ་ལྟ་ཅི་སྨོས། རྙེད་བཀུར་ཡང་བསྒྲུབ་མི་ཤེས་པར་འདུག་པ། རང་མགོ་
དམའ་ཏིང་བཏང་བས་སྐྱེས་བུ་དམ་པ་འདུག་སྙམ་དུ་ཤེས་ཡོང་། གཞན་གྱི་སྐྱོན་མ་བརྗོད་
པར་ཡོན་ཏན་རང་བརྗོད་པས་མི་དང་རྩོད་པ་ཡོད་དོན་མེད། དེའི་ཁར་ཐམས་ཅད་ཀྱིས་
ཕན་འདོགས་པ་ཞིག་ཡོང་བ་ཡིན། དེ་ལས་བཟློག་ནས་བདག་བསྟོད་གཞན་སྨོད་པས་
མིས་ཀྱང་སྐྱིད་དུ་འཇུག་གར་ཉན། ཚེ་འདིར་མ་ཟད་ཕྱི་མའི་སྡུག་བསྔལ་ཆེན་པོ་ཡོང་
བའི་ཆོས་སྤོང་སོགས་ཀྱང་བདག་བསྟོད་གཞན་སྨོད་འདི་ཀས་སྒོ་འབྱེད་པར་འདུག་སྟེ།
རང་ང་རྒྱལ་གྱིས་གོས་པའི་བདག་བསྟོད་གཞན་སྨོད་མེད་པ་ཞིག་བྱུང་ན་འོག་གི་ཉེས་པ་
འདི་རྣམས་ཡོད་དོན་མེད། ཉེས་པ་གང་སྙམ་ན། ཆོས་སྤོང་བ་སོགས་ཏེ། དེ་ཡང་རྣམ་
པར་འཐག་པ་ཐམས་ཅད་བསྡུས་པའི་མདོ་ལས། འཇམ་དཔལ་དེ་བཞིན་གཤེགས་པས་
གསུངས་པའི་ཆོས་ལ་ལ་ནི་བཟང་བར་འདུ་ཤེས། ལ་ལ་ནི་ངན་པར་འདུ་ཤེས་ནས་
བརྙས་ན་དམ་པའི་ཆོས་སྤོང་བའོ། །ཞེས་དང་། མི་བླུན་པོ་དག་ངའི་ཆོས་འདི་ལ་འདི་ནི་
ཉན་ཐོས་རྣམས་ལ་བཤད་པའོ། །འདི་ནི་རང་སངས་རྒྱས་རྣམས་ལ་བཤད་པའོ། །འདི་
་
-387-

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༢༽
ནི་བྱང་ཆུབསེམས་དཔའ་རྣམས་ལ་བཤད་པའོ། །ཞེས། ཐ་དད་དུ་དབྱེ་སྟེ། དེ་ཐ་དད་
པའི་འདུ་ཤེས་ཀྱིས་ཆོས་དེ་ལ་བརྙས་ན་རང་གི་མགོ་ཁའི་ཆོས་སྤོང་བ་ཡིན་ནོ།
།འདི་ནི་འཟང་བ་
བྱང་ཆུབ་སེམས་དཔའི་བསླབ་པའོ། །འདི་ནི་ངན་པ་བྱང་ཆུབ་སེམས་དཔའི་བསླབ་པ་མ་
ཡིན་ནོ། །ཞེས་ཟེར་ནས་འདོར་ན་(༤བ)ཆོས་སྤོང་བ་ཡིན་ནོ། །ལྟ་སྤྱོད་རྣམ་པར་དག་པའི་ཆོས་
སྨྲ་བའི་སྤྱོད་པ་སུན་འབྱིན་ཏེ་སྐྱོན་འདོགས་ན་ཆོས་སྤོང་བ་ཡིན་ནོ། །དེ་བཞིན་ཏུ་ཆོས་སྨྲ་བ་
བསྒྲུབ་པ་ཕུན་སུམ་ཚོགས་པ་མ་ཡིན་ནོ། །ཞེས་ཟེར་ན་ཆོས་སྤོང་བ་ཡིན་ནོ།
།དེ་བཞིན་
དུ་བླང་དོར་མི་གཡོ་ཞེས་བག་མེད་པས་གླེང་ན་སྡོད་མི་མཁས་ཞེས་སོགས་སྤྱོད་ལམ་གྱིས་གླེང་ན། སྤྱོད་
པ་དང་ཚུལ་ཁྲིམས་ཉམས་པ་ཁམ་པས་གླེང་ན། སྤོབས་པ་ངན་པས་དོན་གོ་བར་མི་བྱེད་དོ།
ཞེས་ཟེར་ན་ཆོས་སྤོང་བ